# **Обучение за oбучители, Ден 3**

# **Сценарий „Използване на смъртоносна сила”**

**Казус**

Правоприлагащ орган получава сведения от разузнаването, че група радикализирани младежи планира да извърши терористичен акт, който има потенциала да навреди на много хора.

Четирима от младежите са проследени да товарят взривно устройство в кола и да тръгват в неизвестна посока. Изплъзват се от наблюдение по време на пътуването и са открити отново два часа по-късно. Към този момент, заподозрените вече карат друга кола, а не онази, в която са видени да товарят взривното устройство.

Властите планират да ги пресрещнат не с екип редови полицаи, а с екип от специалните части, които имат военна подготовка, изпълнявали са мисии във военни зони и са обучени да прилагат смъртоносна сила. На специалните части се дава относително голяма свобода за действие като им се позволява да откриват огън дори само при съмнение за непосредствена заплаха за живота им. Също така, по тяхна преценка, могат да избегнат отправянето на предупреждение за откриване на огън.

Групата младежи са обградени от специалния екип. С убеждението, че заподозрените посягат към джобовете си, за да задействат дистанционно взривното устройство, специалният отряд открива стрелба и всички младежи от групата са убити. При оглед на телата се установява, че никой от тях не е носил оръжие или устройство за задействане на взрива, както и че в колата, която са карали, не е имало експлозиви.

Колата с взривното устройство е открита паркирана на 20 км. от мястото на стрелбата.

**Въпроси**

1. Смятате ли, че действията на планиращите специалната операция са били необходими и пропорционални? Аргументирайте отговора си.
2. Смятате ли, че действията на специалния отряд са били необходими и пропорционални? Аргументирайте отговора си.
3. Ако защитавате твърдението, че действията на планиращите операцията или на специалния отряд са непропорционални, опишете как следва да се промени ситуацията, така че прилаганите действия да са необходими и пропорционални.